
ze Abde Mustafa Official Ek Islami Tanzeem Hai Jo Ahle Sunnat Wa Jama'at V5 
Ke Manhaj Par Kaam Kar Rahi Hai 
Is Tanzeem Ka Maqsad Quraano Sunnat Ki Taleemat Ko Aam Karna Hai Aur 
Khidmat E Khalq Bhi Isi Maqsad Ke Tehat Hai 





< — 
> — —ÀÀ 
io 


Sana 2014 Isvi Mein Hindustan Ke Shehar Hazaribagh Se Chand Logon Ne 
Mil Kar Is Safar Ka Aaghaz Kiya Phir Aage Chal Kar Kayi Log Is Me 
Shamil Hote Gaye Aur Bahut Hi Qaleel Muddat Mein Abde Mustafa Official 
Ek Tanzeem Ban Kar Saamne Aayi 


Aaghaz Is Tarah Hua Ke Logon Mein Ilm Ki Kami aur Amal Se Doori Ko 
Dekhte Huye Haftawaar ljtema'aat Ka Ehtimam Kiya Gaya Jis Mein Har 
Hafte Alag Alag Gharon Me Mehfil Sajayi Jaati Phir Ilmi Aur Islaahi 
Bayanat Diye Jaate Aur Iske Liye Ulama -e- Ahle Sunnat Ko Mad'oo kiya 
Jaata Tha 
Kayi Maheeno Balki Ek Saal Se Zaaid Ye Silsila Jaari Raha, Is Ke Sath 
Sath Yadgaar Ayyam Ki Munasibat Se Jalse Karwana, Milaadun Nabi Ke 
Juloos Ka Ehtimam Karna Aur Khalq Ki Khidmat Bhi Jaari Rahi 


Is Ke Baad Hum Ne Electronic Media Ke Zariye Tezi Se Phail Rahi 
Buraiyon Ko Dekha To Mahsoos Hua Ke Is Maidan Mein Bhi Utarne Ki Sakht 
Zaroorat Hai Aur Phir Apne Maqsad Ke Husool Ke Liye Hum Ne Is Taraf 
Rukh Kiya 


Mukhtalaf Social Networking Websites Aur Applications Par Jab Kaam 
Shuru Kiya Gaya To Bahut Ki Kam Waqt Mein Badhti Magbooliyat Ko Dekh 
Kar Is Ka Yaqeen Ho Gaya Ke Is Maidan Me Kaam Karna Kitna Zaroori Hai 
Is Ke Liye Hum Ne Facebook, WhatsApp, Blogger Aur Baad Mein Telegram, 
Instagram, YouTube aur Website Ko Zariya Bana Kar Logo Tak Pahuchane 
Ki Koshish Ki 
Tanzeem Se Munsalik Har Shakhs Ki Pur Khuloos Kawisho Ne Bahut Jald 
Apna Rang Dikhaya Aur Dekhte Hi Dekhte Ye Naam "Abde Mustafa Official" 
Hazaaro Logon Ne Jaan Liya 





Read more... 





Is Tanzeem Ki Janib Se: 






















Ilmi, Tehqeeqi Aur Islaahi Tehreero Ko Aam Kiya Jata Hai Taaki Logon 
Ke Aqaido Nazariyat Aur Aamaal Ki Islaah Ho Sake, 
Tehqeeqi Mauzu'at Par Risaale Tarteeb Diye Jate Hain, 

Kutub Wa Rasail Ko Telegram Ke Zariye Aam Kiya Jata Hai, 
Tehreerat Aur Rasail Ko Chand Mukhtalaf Zubaano Me Tarjuma Kar Ke Aam 
Kiya Jata Hai Taaki Zyada Logon Tak Paigham Pahunchaya Jaa Sake, 
WhatsApp Par Saikdo Groups Mein Logon Ko Jod Kar Mukhtalaf Mauzuaat 
Par Tehreerein Waghaira Bheji Jaati Hain, 

YouTube Par Videos Record Kar Ke Upload Ki Jaati Hain, 
Instagram Par Tasweerein Upload Ki Jaati Hain Jo Aayaat, Ahadees Aur 
Aqwal Par Mushtamil Hoti Hain, 

In Ke Ilawa Sunniyo Ke Aapas Mein Nikah Ke Liye Ek Service Banaam "E 

Nikah Service" Shuru Ki Gayi Hai Jahan Poore Hindustan Se Nikah ke 
Liye Sunni Ladke Aur Ladkiyon Ki Profile Banayi Jati Hai Taaki Log 
Aasani Se Rishte Talaash Kar Sakein, 

Ab Tak Ahle Sunnat Ke Liye Koi Khaas Aisi Service Maujood Nahi Thi 
Allah Ki Taufique Se Humein Is Par Bhi Kaam Karne Ka Mauga Mila 


Ye Safar Jaari Hai Aur Har Din Ye Koshish Ki Jaati Hai Ke Ise Pehle Se 
Behtar Banaya Jaaye Aur Bade Se Bade Paimane Par Kaam Kiya Jaaye Insha 
Allah Ye Koshishein Is Tanzeem Ke Saath Mil Kar Kaam Karne Walon Ke 
Liye Maghfirat Ka Zariya Hongi Aur Us Din Jab Logon Ke Aamal Zaahir 
Honge Aur Hisabo Kitab Hoga To Ye Aaj Ka Kaam Us Din Ke Liye Aaram 

Hoga, Insha Allah 


Abde Mustafa Official 


9000 








UNHEIN WASILA KYUN NA BANAAU 
Khalifa -e- Aala Hazrat, Hazrat Allama Ziyauddin 
Ahmad Madni Rahimahullahu Ta'ala Se Ek Shakhs Ne 
Puchha : 

Tawassul Ke Jaayez Hone Par Kya Daleel Hai? 
Aap Ne Farmaya Ke Allah Ta'ala Ka Ye Farman Daleel 
Hai : 


(35:85 Sesh sc BER sab BH hal GGT 
Tarjuma : Aye Iman Waalo! Allah Ta'ala Se Daro Aur 
Usi Ki Taraf Wasila Talash Karo 
Us Shakhs Ne Kaha Ke Is Aayat Mein To Wasila Se 
Muraad Aamaal -e- Saaliha Hain 
Aap Rahimahullah Ne Farmaya : Humare Aamaal 
Magbool Hain Ya Mardood? 
Us Ne Kaha : Mujhe Kya Maloom? 
Aap Ne Farmaya : Huzoor # Bargaah -e- Khuda Mein 
Maqbool Hain Ya Nahin? 
Us Ne Kaha : Yaqeenan Maqbool Hain 
Aap Ne Farmaya : Jab Aamaal -e- Saaliha Ko Wasila 
Banaya Ja Sakta Hai Jin Ki Qabooliyat Mashkook Hai, 








To Huzoor -e- Akram # Ko Wasila Kyun Nahin Banaya 
Ja Sakta Jo Yageenan Magbool Hain 


(37,4 LAU £n E sfr: E) 


ABDE MUSTAFA 


ISHO SE ALLAH KI PANAH 
Maidan -e- Arafat Mein, Sayyiduna Abdullah Bin Abbas 
Ke Saamne Ek Naujawan Pesh Kiya Gaya Jo Is Qadr 
Kamzor Ho Chuka Tha Ke Us Ki Haddiyo Par Maans 
Bhi Baaqi Nahin Raha Tha 
Aap Ne Puchha : Is Ke Saath Aisa Kyun Hua? 
Logon Ne Kaha : Ishq Ne Is Ka Ye Haal Kar Diya 
Us Din Se Sayyiduna Ibne Abbas Radiallaho Ta'ala 
Anho Rozana Ishq Se Allah Ki Panah Maangte The 


(a AA bea TU Jes Les I cols istis P 


271429’) 


Jo Khush Naseeb Ishq Mein Mubtala Nahin Huye, 
Unhein Aafiyat Ki Dua Karni Chahiye, Kyun Ki: 
Bachta Nahin Hai Koi Bhi Beemar Ishq Ka 
Ya Rab! Na Ho Kisi Ko Ye Aazaar Ishq Ka 


ait I 








Aur Jo Mubtala Ho Chuke Hain, Unhein Himmat 

Haarne Ke Bajaye Apne Karam Waale Rab Ki Taraf 

Dekhna Chahiye 

Us Ke Khazano Mein Koi Kami Nahin, Wo Jo Chahe, 

Jab Chahe, Jaise Chahe Ata Kar Sakta Hai 
asa NG KL 

"Tere Rab Ki Ata Par Koi Pabandi Nahin" 


Uljhe Huye Zahan Ko Sukoo Deta Hai 
Insan Ko Soch Se Fuzoo Deta Hai 
Dekha Hoga Kabhi Barasta Baadal?? 
Wo Dene Pe Aa Jaaye To Yun Deta Hai!! 


ALLAMA QAARI LUQMAN SHAHID 


HAI WO RAHMAT KA DARYA HUMARA 
NABI 
Imam Qaazi lyaaz Maaliki Alaihi Rahma Likhte Hain : 
Ek Riwayat Mein Hai Ke Huzoor & Ne Hazrate Jibreel 
Alaihissalam Se Daryaft Farmaya Ke Kya Meri Rahmat 
Se Tum Ko Bhi Kuchh Hissa Mila Hai? Arz Ki : 


Sa ° 

(21.20: pgh nah ad Plak Pasah 
Haan, Main Apne Anjaam Wa Aakhirat Se Darta Tha, 
Allah Ta'ala Ne Meri Mad'h Mein Ye Aayat -e- Kareema 
"Jo Quwwat Waala Hai, Maalik -e- Arsh Ke Huzoor 
Izzat Waala Wahan Us Ka Hukm Maana Jaata Hai, 
Amanatdaar Hai" Aap # Par Naazil Farmayi To Ab Be 
Khauf Hoon 


si (3? 451) 
2524 Jen pn 
(170136 lo ls 
Humare Aaqa € Rahmatullil Aalameen Hain Aur Koi 
Aisa Nahin Hai Jise Aap Ki Rahmat Se Hissa Na Mila 
Ho 
Jis Ki Do Boond Hai Kausaro Salsabeel 
Hai Wo Rahmat Ka Darya Humara Nabi 


ABDE MUSTAFA 








BAHAAR -E- SHARIAT - ILM KA KHAZANA 
Kitabein To Bahut Hain Lekin Bahaar -e- Shariat Ki Baat 
Hi Juda Hai 
Urdu Zubaan Mein Koi Aisi Kitab Nahin Jise Bahaar -e- 
Shariat Ke Muqable Mein Pesh Kiya Ja Sake 
Ye Kitab Bees (20) Hisso Par Mushtamil Hai, Is Ke 
Ibtedayi Chhe (6) Hisso Ke Baare Mein Khud Saahib - 
e- Bahaar -e- Shariat, Hazrat Allama Mufti Amjad Ali 
Aazmi Rahimahullahu Ta'ala Likhte Hain Ke Is Mein 
Rozmarra Ke Aam Masail Hain, In Chhe Hisso Ka Har 
Ghar Mein Hona Zaroori Hai Taaki Aqaid, Taharat, 
Namaz, Zakaat Aur Hajj Ke Fighi Masail Aam Faham 
Salees Urdu Zubaan Mein Padh Kar Jaayezo Najayez Ki 
Tafseel Maloom Ki Jaaye 
Is Kitab Ka Pehla Hissa Jo Aqaid Ke Bayaan Par Hai, 
Qabil -e- Tareef Hai 
Behtareen Andaaz Mein Aqaid -e- Ahle Sunnat Ko 
Bayaan Kiya Gaya Hai, Is Mein Jo Tarz Apnaya Gaya 
Hai Wo Dil Lubhane Waala Hai 
Aqaid -e- Batila Ka Ilmi Andaaz Mein Radd Bhi Kiya 
Gaya Hai, Ulama Ho Ya Awaam Sab Ko Is Ka Mutala 
Karna Chahiye 


Sa I 








Rozana Dars Dene Ke Liye Ye Ek Behtareen Kitab Hai, 
Kayi Masjido Mein Aisi Kitabo Se Dars Diya Jaata Hai 
Jis Mein Hikayaat Waghaira Ki Kasrat Hoti Hai Jis Se 
Samayeen (Listeners) Ko Koi Khaas Fayeda Nahin 
Hota, Agar Is Kitab Se Dars Diya Jaaye To Aqaid Ki 
Malumaat Ke Saath Saath Rozmarra Ke Masail Bhi 
Maloom Ho Jayenge 

Is Kitab Ki Ahmiyat Ka Andaza Is Baat Se Bhi Lagaya 
Ja Sakta Hai Ke Is Ki Tasneef Ka Arsa Taqreeban 27 
Saal Hai! 

Is Kitab Ka Ek Naam "Aalim Banane Waali Kitab" Bhi 
Hai Aur Yaqeenan Jo Shakhs Is Kitab Ko Mukammal 
Padh Kar Achhi Tarah Samajh Le Wo Aalim Hai 
Ulama -e- Ahle Sunnat Ne Bhi Is Kitab Ko Aalim 
Banane Waali Kitab Tasleem Kiya Hai 

Aaj Humari Awaam Balki Afsos, Kayi Khawas Bhi 
Kitabo Se Door Ho Chuke Hain Aur Yahi Wajah Hai Ke 
Ek Achhi Khaasi Tadaad Ilm Se Door Ho Gayi 

Bahaar -e- Shariat Jaisi Kitab Humare Darmiyan 
Maujood Hai Aur Ye Sirf Kitab Nahin Balki Ek Anmol 
Khazana Hai Jise Humein Pehchanne Ki Zaroorat Hai 


Sa j 








Humari Zimmedari Hai Ke Aisi Kitabo Ko Khoob Aam 
Karein Aur Khud Bhi Padhein 
ABDE MUSTAFA 


AWLAAD KE JAZBAAT 
Maine Ek Aadmi Ko Dekha Jo Apni Beti Ko Sirf Is Liye 
Zado Kob Kar Raha Tha Ke Us Ne Ye Kyun Kaha : 
"Abbu Ji, Mera Fulaan Jagah Nikah Kar Do!" 
Mujhe Bahut Taras Aaya, Maine Use Kaha : 
Mere Bhai! Ise Bilkul Na Maaro, Jab Beta Beti Bol Kar 
Keh Dein To Un Ka Nikah Kar Dena Chahiye 
Waise Bhi Baap Ke Liye Bahut Zaroori Hai Ke Beti Ka 
Nikah Karne Se Pehle Us Ki Raaye Le, Agar Us Ka Dil 
Kisi Aur Taraf Maayil Ho To Us Ka Lihaaz Kare, Taaki 
Baad Mein Fitna Paida Na Ho 
Ishq Bahut Badi Beemari Hai, Is Se Badi Beemari Kya 
Ho Sakti Hai!! 


(as 2 GA Pip ub A93 AGUNG Ab) 
Baaz Bachhe Jab Jawani Ki Dahleez Par Qadam Rakhte 


Hain To Un Mein Ishgo Muhabbat Waali Hiss Bedaar 
Ho Jaati Hai 








Ye Ek Fitrati Zauq Hai, Jis Ke Saath Muqabla Nahin 
Kiya Ja Sakta, Haan Walidain Ka Ye Farz Zaroor Hai Ke 
Is Ka Durust Raasta Mutayyan Karein 
Mash'hoor Sufi Aur Waliullah, Hazrate Yahya Bin 
Maaz Raazi Rahimahullah Se Kisi Ne Kaha : 
Aap Ka Beta Fulani Aurat Par Aashiq Ho Gaya Hai 
Aap Ne Farmaya : Saari Tareef Us Allah Ke Liye Hai Jis 
Ne Mere Bete Ko Insano Waali Tabiyat Ata Farmayi 
(5142954 CCBA esl b SOB rls alse E 
Ek Arabi Shayar Kehta Hai : 
Sai bo NG aly Gad cd IB 
ja blus akas pk 
Jab Tum Kisi Par Aashig Nahin Huye To Tum Ne 
Muhabbat Ko Samjha Hi Nahin, Is Liye Uth Jar Ghaas 
Charo, Tum Gadhe Ho (Aur Muhabbat Bhare Jazbaat 
Ko Samajhna Insano Ka Kaam Hai, Gadho Ka Nahin!) 
Is Silsile Mein Kuchh Guzarishaat Hain : 
(1) Shuru Se Hi Apne Bachho Ki Nigrani Karein Aur 


Unhein Ghair Mahram Aurato/Mardo Mein Ghulne 
Milne Se Baaz Rakhein 








(2) Unhein Rasool -e- Paak # Ki Muhabbat Sikhayein 
Taaki Wo Ishqe Rasool Mein Parwaan Chadhein, Aur 
Yaade Huzoor Mein Hi Aansu Bahayein 

(3) Agar Aap Shuru Se Bachho Ki Nigahdasht (Dekh 
Bhaal) Nahin Kar Sake Aur Wo Ishqiya Mamlaat Mein 
Mubtala Ho Gaye Hain To Fitrat Ke Khilaf Jung Na 
Karein, Balki Un Ke Nikah Ka Bandobast Karein 

(4) Aap Ka Beta/Beti Jis Jagah Nikah Ke Liye Zidd Kare, 
Agar Wo Log Aap Ki Samajh Se Baahar Hain To 
Bachho Ko Pyaar Aur Daleel Se Samjhayein, Agar Un 
Ke Mamlaat Hadd Se Badhe Na Huye To Maan 
Jaayenge Lekin Agar Mamlaat Had Se Tajawuz Kar 
Gaye Huye To Aap Maan Jaiyega 

(5) Jis Tarah Aap Bachpan Mein Apne Bachho Ki Har 
Khushi Ka Lihaaz Rakhte Aaye Hain, Isi Tarah Nikah 
Ke Maamle Mein Bhi Rakhein 

Bahut Dafa Aise Hua Hoga Ke Aap Ke Bete/Beti Ne 
Aap Ke Khilafe Mizaaj Kaam Kiya, Lekin Aap Un Ki 
Khushi Ke Liye Khamosh Reh Gaye, Aur Unhein 
Duayein De Kar Apna Dil Saaf Kar Liya 


Sa : 








Isi Tarah Nikah Ke Maamle Mein Bhi Un Ki Pasand Ka 
Lihaaz Karein, Aur Unhein Dua -e- Khair Se Nawaz Kar 
Chup Ho Jaayein, Allah Paak Behtar Karega 
ALLAMA QAARI LUQMAN SHAHID SAAHIB 


SAB PE NAZRE KARAM 
Hazrate Jareer Radiallaho Ta'ala Anho Se Marwi Hai Ke 
Nabiye Kareem # Ek Ghar Mein Dakhil Huye To Ghar 
(Logon Se) Bhar Gaya 
Hazrate Sayyiduna Jareer Wahan Gaye To (Andar 
Jagah Na Hone Ki Wajah Se) Ghar Ke Baahar Baith 
Gaye 
Nabiye Kareem # Ne Unhein Dekha To Apna Ek Kapda 
Lapet Kar Un Ki Taraf Phenka Aur Farmaya Ke Is Par 
Baith Jaao 
Hazrate Sayyiduna Jareer Ne Kapda Pakda Aur Apne 
Chehre Par Laga Kar Use Bosa Diya 


(245 1.226225 7 SHS Er, e Ed ED 
Sahaba Ki Tadaad Laakho Mein Hone Ke Bawajood Bhi 


Aisa Nahin Hua Ke Nabiye Kareem # Ki Nazre Inayat 
Se Koi Mahroom Raha Ho 








Aap # Har Ek Ki Taraf Mutawjjeh Hote The Aur Isi 
Tarah Aap # Apni Ummat Ki Bhi Khabar Rakhte Hain 
ABDE MUSTAFA 


KYA ISLAM PYAAR KARNE KI IJAZAT DETA 
HAI? 

Ek Ladke Ne Mujh Se Sawal Kiya Ke Kya Islam Kisi 

Ladki Se Pyaar Karne Ki Ijazat Deta Hai? 

Us Ki Muraad "Shadi Se Pehle" Waala Pyaar Thi 

Maine Kaha : Jis Tarah Aaj Kal Pyaar Hota Hai, Us Ki 

Ijazat To Nahin Deta Lekin Agar Kisi Ko Pyaar Ho Jaaye 

To Islam Us Ki Rahnumayi Zaroor Karta Hai 

Awwalan To Pyaar Ki Beemari Se Bachne Ki Poori 

Koshish Karni Chahiye Lekin Agar Kisi Ko Kisi Se 

Pyaar Ho Jaaye To Sabr Se Kaam Lena Chahiye, Pyaar 

Ek Ghair Ikhtiyari Amal Hai Jis Par Qaabu Paana Bahut 

Mushkil Hai, Ye Fitri (Natural) Hai Jis Se Jung Kar Ke 

Jeetna Mumkin Nahin 

Pyaar Karne Waalo Ko Daantne, Maarne Aur Sakhti 

Karne Se Behtar Hai Ke Unhein Pyaar Se Samjhaya 








Jaaye Aur Jahan Tak Ho Sake Un Ki Madad Ki Jaaye 
Yaani Un Ka Nikah Karwa Diya Jaaye 

Agar Hum Un Ke Saath Zabardasti Karte Hain To Fitne 
Ka Andesha Hi Nahin Balki Yaqeen Hai 

Nabiye Kareem # Ka Farman Is Silsile Mein Harfe 
Aakhir Hai : 


Gina dala pal) CAI e uec aJ 
Do Pyaar Karne Waalo Ke Liye Nikah Se Behtar Koi Hal 
Nazar Nahin Aata 
ABDE MUSTAFA 


KYA PYAAR KARNA GUNAH HAI? 

Kayi Ladke Aur Ladkiyo Ke Zahan Mein Ye Sawal Aata 
Hoga Ke Kya Pyaar Karna Gunah Hai? Is Ka Jawab 
Yahi Hai Ke Jo Pyaar Ka Tariqa Is Zamane Mein Raayij 
Hai Wo Gunah Nahin Balki Kayi Gunaho Ka Majmua 
Hai 

Abhi Jis Pyaar Ka Bazaar Garam Hai Us Ki Shuruaat Hi 
Ghalat Tariqe Se Hoti Hai 

Ek Ladka, Jis Ne Pehle Se Soch Rakha Hota Hai Ke 
Mujhe Apne "Sapno Ki Rani" Talash Karni Hai Aur Ek 








Ladki Jise Apne "Sapno Ke Rajkumar" Ki Talash Hoti 
Hai 

Ab Zaahir Si Baat Hai Ke Use Dhoondne Ke Liye 
Nigahein Daudani Hongi Aur Jab Tak Wo Nazar Aayegi 
Ya Aayega Tab Tak Hum Gunaho Ki Dehleez Par 
Qadam Rakh Chuke Honge 

Jis Se Nikah Karna Haraam Nahin Hai, Use Dekhna 
Jaayez Nahin Hai Lihaza Maloom Hua Ke Pyaar Ki 
Gaadi Shuru Hone Se Pehle Hi Gunaho Ka Silsila Shuru 
Ho Gaya 

Ye To Shuruaat Thi, Phir Aage Aage Dekhiye Hota Hai 


Phir Dil Ki Baat Batayi Jaati Hai Yaani Propose Kiya 
Jaata Hai, Us Se Bhi Pehle Baatein Ki Jaati Hain Aur 
Aise Kaam Kiye Jaate Hain Jis Se Saamne Waala/Waali 
Khush (Impress) Ho Jaaye, Ye Sab Gunah Nahin To Aur 
Kya Hain? 

Haan Agar Kisi Ko Aisa Pyaar Hua Ke Achanak Kisi Par 
Ek Nazar Pad Gayi Aur Apna Dil Kho Baitha To Ab Use 
Chahiye Ke Nikah Ki Koshish Kare Aur Kamyabi Na 
Mile To Sabr Kare 

Gunaho Bhare Marahil (Steps) Yaani Propose Karna, 
Tohfe Dena, Impress Karne Ke Liye Shobde (Kartab) 
Dikhana Waghaira Ke Bajaye Allah Ta'ala Se Khair 
Talab Kare Aur Jaayez Tariqe Se Pyaar Ko Paane Ki 
Koshish Kare 


ABDE MUSTAFA 


BETI WIDA HO RAHI HAI 
Hazrate Asma Fazari Rahimahullah Ki Beti Wida Ho 
Rahi Hai......, 
Aap Rahimahullah Ne Rukhsati Ke Waqt Apni Beti Se 
Farmaya : 
Beti! Aaj Agar Tumhari Walida Zinda Hoti To Mujh Se 
Zyada Wo Is Baat Ki Haqdaar Hoti Ke (Is Mauqe Par) 
Tumhari Tarbiyat Kare, Magar Ab Mera Haque Banta 
Hai Ke Tumhein Samjhaun Lihaza Jo Kuchh Main 
Kehne Ja Raha Hoon Use Achhi Tarah Samajh Lo 
Jis Ghar Mein Tum Ne Parwarish Paayi Ab Us Se 
Rukhsat Ho Kar Tum Aise Bichhaune Ki Taraf Ja Rahi 
Ho Jise Tum Nahin Pehchanti Aur Aise Rafeeq Ke Paas 
Ja Rahi Ho Jis Se Tum Na Manoos Ho Lihaza Tum Us 

Ke Liye Zameen Ban Jaana Wo Tumhare Liye Aasman 
Ban Jayega, 
Tum Us Ke Liye Bistar Ban Jaana Wo Tumhare Liye 
Sutoon (Pillar) Ban Jayega, 
Tum Us Ki Baandi (Kaneez) Ban Jaana Wo Tumhara 
Ghulam (Taabedar) Ban Jayega, 
Na To Har Waqt Us Ke Qareeb Rehna Ke Wo Tum Se 
Bezaar Hi Ho Jaaye Aur Na Itna Door Hona Ke Wo 
Tumhein Bhool Hi Jaaye Balki Agar Wo Khud Tumhare 
Qareeb Ho To Tum Bhi Us Ke Qareeb Ho Jaana Aur 
Agar Tum Se Door Ho To Tum Bhi Us Se Door Rehna, 
Us Ke Naak, Kaan Aur Aankh Ki Hifazat Karna (Is 
Tarah) Ke Wo Tum Se Sirf Khushbu Hi Soonghe, Achhi 
Baat Ke Ilawa Kuchh Na Sune Aur Khubsoorati Ke 
Ilawa Kuchh Na Dekhe 

(99-98 PASE SU ANS Auros Uo es N 
In Chand Naseehato Mein Khushiyo Ka Zakheera 
Poshida Hai 
Ladkiya Agar In Baato Par Amal Karein To Un Ki 
Azdwaji Zindagi (Married Life) Humesha Aabad 
Rahegi 


ite 15 








ABDE MUSTAFA 
JANNATI ZEWAR - AURATO KE LIYE EK 
BEHTAREEN KITAB 


"Jannati Zewar" Is Naam Se Milte Julte Naamo Ki Aur 
Bhi Kuchh Kitabein Hain, Hum Jis Ki Baat Kar Rahe 
Hain Wo Hazrate Allama Abdul Mustafa Aazmi 
Alaihirrahma Ki Tasneef Hai 

Ye Kitab Aurato Ke Liye Bahut Mufeed Hai 

Kitab Ke Aaghaz Mein Ikhtesar Ke Saath Bayaan Kiya 
Gaya Hai Ke Huzoor -e- Akram £ Ki Aamad Se Pehle 
Aurato Ke Kitne Bure Halaat The Aur Un Ke Huqooq 
(Rights) Ko Kis Tarah Qadmo Tale Raunda Ja Raha Tha, 
Phir Huzoor Ki Aamad Se Aurato Ko Kya Izzatein Aur 
Bulandiya Naseeb Huyi 

Is Ke Baad Kitab Mein Aurat Ki Zindagi Ke Mamlaat 
Par Tafseeli Kalaam Kiya Gaya Hai 

Bachpan, Bulooghat, Nikah Waghaira Anaween Ke 
Ziman Mein Biwi Ko Kaisa Hona Chahiye, Bahu Ke 
Faraiz, Ek Dusre Ke Huqooq, Parde Ke Ahkam 
Waghaira Ko Bayaan Kiya Gaya Hai 








Phir Akhlagiyat Par Likhte Huye Musannif Ne Buri 
Aadato Aur Achhi Aadato Ko Bayaan Kiya Hai 
Ghussa, Hasad, Lalach, Kanjusi, Takabbur, Chughli, 
Gheebat, Jhoot, Badgumani, Riyakari Aur Phir Qana'at, 
Hilm, Sabr, Shukr, Haya Aur Saadgi Ki Tafseel Shamil 
-e- Bayaan Hai 

Rusoomat Ka Bayaan Dilchasp Hone Ke Saath Saath 
Malumaati Bhi Hai Aur Zamane Ke Mutabiq Zaroori 
Masail Is Mein Darj Kiye Gaye Hain 

Jahez Ki Rasm, Tahwaro Ki Rasmein, Muharram Ki 
Rasmein Aur Phir Majalis Wa Fatiha Waghaira Ki 
Unwan Dekhne Ko Milte Hain 

Imaniyat, Ibadaat Aur Islamiyat Ke Bayaan Mein 
Saikdo Fighi Masail Maujood Hain Jin Ka Seekhna Har 
Aurat Par Farz Hai 

Is Ke Ilawa Sunnato Aur Aadab Ko Bhi Bayaan Kiya 
Gaya Hal 

Uthne Baithne Ke Tarige Se Le Kar Khane Peene Aur 
Sone Jaagne Tak Ka Bayaan Maujood Hai 

Aakhir Mein Un Nek Aur Paak Aurato Ka Tazkira Kiya 
Gaya Jai Jin Ki Zindagi Aurato Ke Liye Namoona Hal 

Ummahatul Momineen, Kayi Sahabiyaat Aur Salihaat 
Ki Zindagiyo Ke Kuchh Pahluo Ko Nagal Kiya Gaya Hali 
Aur Phir Hidayaat Bayaan Karne Ke Baad Amaliyaat Ke 
Tehat Mukhtalaf Surato Aur Aayaat Se Ilaaj Bayaan 
Karte Huye Kitab Ko Takmeel Tak Pahunchaya Gaya 
Hai 

Aurato Ko Is Kitab Ka Muatala Karna Chahiye, Ye Urdu 
Aur Hindi Mein Maujood Hai 

ABDE MUSTAFA 


PYAAR AUR KHUDKUSHI 
Mere Ek Dost Ki Bahan Ko Kisi Ladke Se Pyaar Ho 
Gaya 
Us Ne Ghar Mein Nikah Karne Ki Zidd Ki Lekin Ghar 
Waalo Ne Ladka Pasand Na Hone Ki Wajah Se Mana 
Kar Diya 
Israar Karne Par Bhi Jab Ghar Waale Raazi Na Huye To 
Na Ummeed Ho Kar Us Ne Khud Ko Phansi Par Latka 
Kar Jaan De Di!!! 
Ye To Ek Waqiya Hai, Aise Na Jaane Kitne Waqiyaat 
Runuma Huye Hain 








Ek Report Ke Mutabiq Har Saal Hazaaro Log Pyaar 
Mein Nakaam Hone Ki Wajah Se Khudkushi Karte Hain 
Humein Lagta Hai Ke Aisa Kuchh Hone Ke Baad Ghar 
Waalo Ko Afsos Ke Saath Saath Is Baat Ka Ehsaas Bhi 
Zaroor Hota Hoga Ke Unhone Nikah Se Inkar Kar Ke 
Ek Badi Ghalati Ki Hai 

Agar In Mamlaat Mein Nikah Karwa Diya Jaaye To Aise 
Hadsaat Nahin Honge 

Pehli Ghalati To Yahi Hai Ke Bachho Ko Achhi Tarbiyat 
Nahin Di Aur Jab Mamla Yahan Tak Aa Jaaye To Un Ki 
Madad Karne Ke Bajaye Koi Dusri Ghalati Na Karein 


ABDE MUSTAFA 


RISHTA JOD DEIN YA PHIR TOD DEIN? 


Irshade Baari Ta ala Hai : 
E kabi sad, | oe S aos bf Ap ah SA a GAK; 


25:00 Jd WI HK 5g) 
“Aur Jise Jodne Ka Allah Ne Hukm Farmaya Hai Use 
Kaat'te Hain Aur Zameen Mein Fasad Phailate Hain, 
Unke Liye Lanat Hi Hai Aur Unke Liye Bura Ghar Hai.” 


PEE 

Rasoolullah # Ne Farmaya : 

Jis Gunaah Ki Saza Dunya Mein Bhi Jald Hi De Di Jaye 
Aur Uske Liye Aakhirat Mein Bhi Azab Rahe Wo 
Baghawat Aur Qata Rahmi Se Badh Kar Nahi (Yaani Ye 
Gunah Yahan Aur Akhirat Dono Mein Azab Ka Saman 
Hai) 


(rots: s; dicm / rra CR GS cb 
Yaani Ke Aise Kitne Log Hain Jo Rishto Mein Daraar 
Paida Karne Ki Koshish Karte Hain Aur Kuchh Aise 
Hain Jo Aapasi Rishtedaro Mein Aise Mashware Pesh 
Karte Hain Jin Se Ek Achha Kaam Bante Bante Ruk 
Jaata Hai 
Wo Is Baat Ka Thoda Bhi Khayal Nahi Karte Ke Unke 
Mashware Islaah Ke Naam Par Rishte Jodne Ka Nahi 
Todne Ka Kaam Kar Rahe Hain. 
Dusre Wo Hain Jo Unki Baaton Ko Patthar Ki Lakeer 
Samajh Kar Rishto Ko Jodne Waale Amal Se Duri 
Ikhtiyar Kar Lete Hain. 
Hakeemul Ummat Mufti Ahmad Yaar Khan Naeemi 
Rahmatullah A'laih Ek Hadees Ke Tahat Farmate Hain 
Ke Musalmano Se Achha Gumaan Karna Un Par 








Badgumani Na Karna Ye Bhi Achhi Ibadat Mein Se Ek 
Hai. 


Quir A) 

Ek Martaba Hazrat Abu Huraira Radiallahu A'nhu 
Ahadeese Mubarakah Bayan Kar Rahe The To 
Farmaya: 
Wo Shakhs Jo Rishtedari Todne Waala Ho Wo Hamari 
Mehfil Mein Se Uth Jaaye! 
Ek Naujawan Uth Kar Apni PhuPhi Ke Haan Gaya Kayi 
Saal Purana Jhadga Khatam Kiya Aur Phuphi Ko Raazi 
Kar Liya. 

(tor PAT zu 
Rishtedari Ek Bahut Pyara Ehsas Hai Jise Mehsus Karne 
Ki Zaroorat Hai. Zara Zara Si Baato Par Rishtedaari Ki 
Dor Tod Dena Durust Nahi. Is Se Jahan Ittehad Pe Farq 
Padta Hai Wahin Kahi Dil Bhi Tut Jaate Hain Jo Ke 
Bahut Buri Baat Hai. Rishte Kijiye, Rishtedaaro Se 
Achhi Tarah Pesh Aaiye Aur Yahi Deene Islam Ka Bhi 
Mizaj Hai. 
Kisi Ko Ehsase Kamtari Ka Shikar Na Hone Dijiye Aur 
Jodne Ka Kaam Kijiye Na Ke Todne Ka. Is Dunya Mein 








Akele To Kisi Ne Nahi Rehna Phir Kyun Ham Todne Ka 
Kaam Karein? Aaj Ham Aise Karenge To Kal Zaroor 
Hamein Iska Jawab Aur Hisab Dena Hoga. 


Allah Ta'ala Hamein Rishto Ki Ahmiyat Ko Samajhne 
Aur Rishte Jodne Ki Taufeeq De. Allah Ham 
Musalmano Ko Ek Jism Ki Tarah Muttahid Banaye. 
Rabbe Qadeer Apne Nabi, Unki Azwaaj Aur Sahaba-e- 
Kiraam Ke Darmiyan Qaim Hone Waale Pyare Rishto 
Ke Sadqe Hamein Jodne Waalo Ki Saf Mein Rakhe Aur 
Todne Ke Gunaah Se Bachaye. Aameen 

Dukhtare Millat 


(RUKN ABDE MUSTAFA OFFICIAL) 


IMAM HASAN KO ZAHAR KIS NE DIYA? 
(Silsila "Karbala Se Mutalliq Kuchh Jhoote Waqiyaat" 
Se Munsalik) 

Imam Hasan Radiallaho Ta'ala Anho Ko Zahar De Kar 
Shaheed Kiya Gaya Aur Mash'hoor Hai Ke Zahar Dene 
Waali Aap Ki Biwi Ja'ada Binte Ash'ash Thi 








Baaz Ulama Ne Bhi Zahar Khoorani Ki Nisbat Ja'ada 
Binte Ash'ash Ki Taraf Ki Hai Lekin Baaz Ulama Ne Is 
Ko Naqabil -e- Qabool Aur Haqeeqat Ke Khilaf Bataya 
Hai 

Sab Se Pehle Hum Un Ulama Mein Se Chand Ka Zikr 
Karte Hain Jinhone Zahar Dene Ki Nisbat Ja'ada Binte 
Ash'ash Ki Taraf Ki Hai : 

Shah Abdul Azeez Muhaddise Dehelvi Rahimahullah 


(25147 Sp) 

Imam Jalaluddin Suyooti Rahimahullah 
(TIZI 

Imam Ibne Hajar Haytmi Rahimahullah 
GAP SAY?) 


Allama Hasan Raza Khan Barelvi Rahimahullah 


QIU 1) 
Aur Muftiye Aazam -e- Hind, Allama Mustafa Raza 
Khan Rahimahullah Ne Isi Ko Durust Qarar Diya Hai 
(3106306, 5G, IP D) 
Ab Un Ulama Ke Aqwaal Pesh Kiye Jaate Hain Jin Ka 
Maugif Is Ke Khilaf Hai : 








Hazrate Allama Syed Nayeemuddin Muradabadi Is 

Baabat Likhte Hain Ke Moarrikheen Ne Zahar Khoorani 

Ki Nisbat Ja'ada Binte Ash'ash Ki Taraf Ki Hai Lekin Is 

Riwayat Ki Koi Sanad -e- Sahih Dastyaab Nahin Huyi 

Aur Baghair Daleel Kisi Musalman Par Qatl Ka Ilzam 

Kis Tarah Jaayez Ho Sakta Hai 

Tareekhein Batati Hain Ke Imam Husain Radiallaho 

Ta'ala Anho Ne Apne Bhai Se Zahar Dene Waale Ke 

Mutalliq Daryaft Kiya Aur Is Se Zaahir Hai Imam 

Husain Ko Zahar Dene Waale Ka Ilm Na Tha 

Imam Husain Ne Bhi Kisi Ka Naam Nahin Liya To Ab 

Un Ki Biwi Ko Qatil Muayyan Karne Waala Kaun Hai 
(2.102101 ah Elric) 

Faqeeh -e- Millat, Hazrate Allama Mufti Jalaluddin 

Ahmad Amjadi, 

Shaykhul Hadees, Hazrate Allama Abdul Mustafa 

Aazmi, 

Hakeemul Ummat, Mufti Ahmad Yaar Khan Nayeemi, 

Hazrate Allama Muhammad Shabbeer Kotli, 

Hazrate Allama Abdus Salam Qadri, 








Hazrate Allama Mufti Ghulam Hasan Qadri Aur 
Hazrate Allama Qaari Muhammad Ameenul Qadri 
Rahimahumullah Ne Yahi Mauqif Ikhteyar Kiya Hai 


401406 Sa 

(90:89, dT Xe SUSI 

Yahi Dusra Qaul Zyada Sahih Hai Aur Ihteyat Ke 
Qareeb Hai, Mahaz Mash'hoor Hone Ki Bina Par Imam 


Hasan Radiallaho Ta'ala Anho Ki Biwi Par Ilzam Lagana 
Durust Nahin Hai 

ABDE MUSTAFA 


CHHOTA PARIWAR SUKHI PARIWAR? 
Kuchh Samajhdar Logon Ki Samajh Mein Ye Baat Aayi 
Hai Ke Chhota Pariwar Sukhi Pariwar Hota Hai, Ek 
Shadi Karo Aur Do Bachche Bas Itna Kaafi Hai Halanki 
Ye Samajhdari Waali Baat Nahin Hai 
Apni Samajh Ko Thodi Der Ke Liye Aaram Karne Dein 
Aur Is Tehreer Ko Padhein 
Rasool -e- Kareem #§ Ne Gyarah Aurato Se Nikah 
Farmaya Aur Aap #% Ki Chaar Bandiya Bhi Thi, Aap # 
Ki Awlaad -e- Kiraam Ki Tadaad Saat Hai 
Hazrate Abu Bakar Siddique Radiallaho Ta'ala Anho Ki 
4 Biwiya Thi Jin Se Aap Ki 6 Awlaad Thi 
Hazrate Umar Faruque Radiallaho Ta'ala Anho Ne 10 
Aurato Se Nikah Farmaya Jin Se Aap Ki 15 Awlaad Thi 
Aap Ke Poto, Potiyo, Nawaso Aur Nawasiyo Ki Tadaad 
29 Hai 
Hazrate Usman Ghani Radiallaho Ta'ala Anho Ki 8 
Biwiya Thi Aur Aap Ki Awlaad Ki Tadaad 16 Hai 








Hazrate Maula Ali Radiallaho Ta'ala Anho Ne 9 Aurato 
Se Nikah Farmaya Aur Aap Ki Awlaad Ki Tadaad 36 
Hai 

Hazrate Zubair Bin Awwam Ne 9 Aurato Se Nikah 
Farmaya Jin Se Aap Ki 20 Awlaad Thi 

Hazrate Abdur Rahman Bin Auf Ne 15 Aurato Se Nikah 
Farmaya Aur Aap Ki Awlaad Ki Tadaad 28 Hai 

Imam Hasan Radiallaho Ta'ala Anho Ki 10 Se Zaayid 
Biwiya Thi Jin Se Aap Ki 17 Ya 18 Awlaad Thi 

Imam Husain Radiallaho Ta'ala Anho Ne 5 Nikah 
Farmaye Aur Aap Ki Awlaad Ki Tadaad 6 Hai 

Hazrate Talha Bim Obaidullah Radiallaho Ta'ala Anho 
Ki Awlaad Ki Tadaad 15 Hai 

Hazrate Ameer -e- Muawiya Radiallaho Ta'ala Anho Ki 
Biwiyo Ki Tadaad 4 Aur Awlaad Ki 6 Hai 

Hazrate Saad Bin Abi Waqqas Radiallaho Ta'ala Anho 
Ne 11 Aurato Se Nikah Farmaya Aur Aap Ki Awlaad Ki 
Tadaad 36 Hai 

Hazrate Sayeed Bin Zaid Radiallaho Ta'ala Anho Ki 
Awlaad Ki Tadaad 31 Hai 

Hazrate Hasan Musanna Ki 5 Biwiya Thi 








Hazrate Umar Bin Abdul Azeez Radiallaho Ta'ala Anho 
Ki 3 Biwiya Thi Aur 1 Baandi Bhi Thi Jin Se Aap Ki 16 
Awlaad Thi 

Hazrate Baba Fareed Ganje Shakar Rahimahullah Ne 4 
Nikah Farmaye Aur Aap Ki Awlaad Ki Tadaad 8 Hai 
Shaykh Bahauddin Zakaria Multani Rahimahullah Ne 2 
Nikah Kiye Jin Se Aap Ki 10 Awlaad Thi 

Ye Hum Ne Kuchh Hastiyo Ke Naamo Ka Zikr Kiya Hai 
Jo Hum Se Zyada Samajhdar Aur Ibadat Guzaar The 
Puchhna Ye Hai Ke Kya In Hazraat Ko Maloom Nahin 
Tha Ke Chhota Pariwar Sukhi Pariwar Hota Hai? 

Ye Family Planning Karna Achhe Logon Ka Kaam 
Nahin Hai Balki Achhe Log To Wo Hain Jin Ki Zyada 
Biwiya Aur Zyada Awlaad Hain 

Apni Soch Ko Badlein Taaki Aap Ko Sukhi Pariwar Ki 
Tareef Maloom Ho Sake 


ABDE MUSTAFA 


JANNATI BAAP KE KANDHE PAR JAHANNAMI 
BETA 








(Silsila "Karbala Ke Kuchh Jhoote Waqiyaat" Se 
Munsalik) 

Hazrate Ameer -e- Muawiya Radiallaho Ta'ala Anho Ke 
Baare Mein Kisi Jahil Ne Ye Jhooti Riwayat Ghadi Hai 
Ke Ek Martaba Aap Yazeed Ko Apne Kandhe Par 
Bithaye Huzoor € Ki Khidmat Mein Haazir Huye To 
Aap # Ne Farmaya Ke Jannati Baap Ke Kandhe Par 
Jahannami Beta Sawaar Hai 

Is Riwayat Ke Mutalliq Hazrate Allama Mufti Shariful 
Haque Amjadi Rahimahullah Likhte Hain Ke Ye 
Riwayat Manghadat Aur Jhoot Hai 

Huzoor Ki Hayaat -e- Zaahiri Mein Yazeed Paida Hi 
Nahin Hua Tha Balki Huzoor Ke Wisaal Ke 15 Ya 16 
Ya 17 Saal Ke Baad Paida Hua 

Yazeed Ki Paidaish 25 Hijri Ya 26 Hijri Ya 27 Hijri Mein 
Huyi Hai, Riwayaat Mukhtalaf Hain 

Jis Ne Ye Riwayat Bayaan Ki Us Ne Huzoor € Par Jhoot 
Bandhne Ki Wajah Se Apna Thikana Jahannam Mein 
Banaya, Bukhari Waghaira Tamam Kutub Mein Ye 
Hadees Hai Jo 40-50 Sahaba Se Marwi Hal : 

Jo Mujh Par Jhoot Bandhe Wo Apna Thikana Jahannam 
Mein Banaye 








(5331C) 


(CELINA) 
Behrul Uloom, Hazrate Allama Mufti Abdul Mannan 
Aazmi Rahimahullah Is Riwayat Ke Mutalliq Likhte 
Hain Ke Bachpan Mein Hum Ne Jahilo Ki Zubaani Suna 
Tha Ke Hazrate Ameer -e- Muawiya Radiallaho Ta'ala 
Anho Yazeed Ko Apne Kandhe Par...... Alakh 
Ye Baat Is Tarah Jhoot Hai Ke Sab Jaante Hain Ke 
Huzoor # Ne 10 Hijri Mein Parda Farmaya Aur Yazeed 
Ki Paidaish 26 Hijri Mein Huyi To Jo Shakhs Huzoor Ke 
Parda Farmane Ke 16 Saal Baad Paida Hua Us Ko 
Huzoor € Ne Kab Hazrate Ameer -e- Muawiya Ke 
Kandhe Par Dekha Aur Kab Us Ko Jahannami Bataya 


G40U^ «661 AGO) 
Faqeeh -e- Millat, Hazrate Allama Mufti Jalaluddin 


Ahmad Amjadi Rahimahullah Ne Bhi Is Riwayat Ko 
Apni Do Kitabo Mein Baatil Qaraar Diya Hai 

Aisi Riwayat Banane Waalo Ko Manna Padega, Kya 
Aqal Paayi Hai 

Kisi Ko Bhi Kisi Se Mila Dete Hain, Inhein Hayaat Aur 
Wafat Se Koi Matlab Hi Nahin Hai 

Wo Log Bhi Qabil -e- Zikr Hain Jo Aisi Riwayaat Ko 
Dhadalle Se Bayaan Karte Hain 


ABDE MUSTAFA 


TEEN TALAQ MEIN YE BHI 

Teen Talaq Ke Mas'ale Ko Le Kar Jo Kuchh Bhi Hua, 
Us Ke Hal Ke Liye Jin Ulama -e- Ahle Sunnat Ne Bhi 
Koi Kirdar Nibhaya Wo Sab Qabil -e- Tareef Hain, Sab 
Ne Achha Kaam Kiya Aur Hum Un Ke Liye Dua Go 
Hain Lekin Is Ka Ek Dusra Pahlu Bhi Hai Jis Par Baat 
Honi Chahiye, Hum Usi Pahlu Ko Aap Ke Saamne 
Rakhna Chahte Hain 

Baat Ye Hai Ke Jin Aurato Ko Talaq De Kar Chhod Diya 
Gaya Hai Un Se Nikah Karega Kaun? Un Ka Sahara 
Banne Ke Liye Kaun Tayyar Hoga? Un Ka Haath 
Thamne Ke Liye Kaun Aage Badhega? 








Jin Ki Shadi Nahin Huyi Kya Wo Ek Talag Shuda Aurat 
Se Nikah Ke Liye Tayyar Honge? Agar Kunware Ye 
Kaam Nahin Karenge To Kya Jin Ki Shadi Ho Chuki Hai 
Wo Himmat Kar Sakte Hain? Phir Un Aurato Ki 
Zindagiyo Ka Kya? 

Ye Kuchh Aisi Baatein Hain Jin Par Baat Karna Bahut 
Zaroori Hai 

Ek Jawan Kunwara Ladka Kisi Bewa Se Nikah Nahin 
Karna Chahta Aur Ek Shadi Shuda Shakhs Chah Kar 
Bhi Nahin Kar Sakta Kyunki Agar Us Ne Kuchh Aisa 
Karne Ki Sochi Bhi To Pehli Biwi Aur Us Ke Ghar 
Waale Aur Phir Apne Ghar Waale Hi Rukawat Ban 
Jayenge 

Ab Jab Aise Halaat Hain To Ek Bewa Ke Saamne Kaun 
Sa Raasta Bachta Hai? Ya To Wo Khudkushi Kar Legi 
Ya Mazdoori Kar Ke Apni Zindagi Basar Karegi Aur 
Teesra Raasta Wo Hai Jise Hum Bayaan Nahin Kar 
Sakte 

Hum Kis Moonh Se Un Aurato Ke Haque Ki Baat 
Karein Jinhein Talaq De Kar Ghar Se Nikala Ja Chuka 
Hai? Hum Khud Unhein Apnane Ke Liye Tayyar Nahin 
Hain 








Humare Nabi # Ne Pehla Nikah Kin Se Kiya? Is Mein 
Humare Liye Koi Paigham Hai Ya Nahin? Hum Kab Is 
Sunnat Par Amal Karenge Aur Kab Teen Chaar Shadiyo 
Ka Riwaaj Aam Hoga? Ye Kuchh Aise Sawalaat Hain 
Jin Ke Baare Mein Humein Sochne Ki Zaroorat Hai 


ABDE MUSTAFA 


HALALA - AASAN LAFZO MEIN 
Halale Ka Mas'ala Koi Aam (Common) Mas'ala Nahin 
Balki Ek Khaas (Special) Mas'ala Hai Jo Ek Khaas 
(Particular) Wajah Se Pesh Aata Hai 
Is Mein Kisi Par Koi Zulm Nahin Kiya Gaya Hai Bas 
Samajhne Ki Zaroorat Hai 
Allah Ta'ala Farmata Hai : 


b e Z ERES e In Oeil 
(230:8 Aly 


"Phir Agar Shauhar Biwi Ko (Teesri) Talaq De De To 
Ab Wo Aurat Us Ke Liye Halaal Na Hogi Jab Tak Dusre 
Khawind Se Nikah Na Kare" 

Is Aayat Mein Waazeh Taur Par (Clearly) Bayaan Kiya 
Gaya Hai Ke Teen Talaqo Ke Baad Shauhar Par Aurat 








Us Wagt Tak Halaal Na Hogi Jab Tak Ke Kisi Dusre 
Shakhs Se Nikah Na Kar Le Aur Phir Wo Dusra Shakhs 
Talaq De De To Pehle Ki Taraf Laut Sakti Hai 

Ye Ek Aisi Kitab Ka Hukm Hai Jise Har Musalman 
Apne Seene Se Lagata Hai Aur Ye Tasleem Karta Hai 
Ke Is Ki Har Baat Haque Hai Aur Zulm Se Bilkul Paak 
Wa Saaf Hai 

Allah Ta'ala Ka Koi Farman Hikmat Se Khaali Nahin 
Hai, Ye Alag Baat Hai Ke Humein Ilm Na Ho 

Is Baare Mein Rasoolullah # Ka Farman Bhi Maujood 
Hai Jo Bukhari, Muslim, Tirmizi, Nisaayi, Ibne Maaja, 
Musnade Ahmad Aur Mishkaat Mein Dekha Ja Sakta 
Hai 

Huzoor -e- Akram # Ne Ek Aurat (Jo Talaq Ke Baad 
Dusre Shakhs Se Nikah Kar Chuki Thi Aur Ab Pehle Ki 
Taraf Lautna Chahti Thi, Us) Se Farmaya Ke Tum Us 
Waqt Tak Pehle Khawind (Husband) Se Nikah Nahin 
Kar Sakti Jab Tak Tumhara Ye (Dusra, Current) 
Shauhar Aur Tum Ek Dusre Ka Zayeqa Na Chakh Lo 
(Yaani Dusre Shauhar Ke Saath Hambistari Zaroori Hai) 

In Dalail Ko Pesh Karne Ka Magsad Ye Batana Hai Ke 
Halala Kisi Aalim Ke Ghar Ki Baat Nahin Hai Balki 
Allah Ta'ala Aur Us Ke Rasool # Ka Hukm Hai 

Ye Jaan Lene Ke Baad Aur Bhi Kuchh Baatein Hain 
Jinhein Samajhna Zaroori Hai 

Sab Se Pehle Ye Jaante Hain Ke Halala Kyun Hota Hai? 
Is Ki Kya Zaroorat Hai? 

Hum Pehle Hi Bata Chuke Hain Ke Ye Ek Khaas 
Mas'ala Hai Jo Ek Khaas Wajah Se Pesh Aata Hai Aur 
Wo Wajah Hai Teen Talaqein, Agar Teen Talaqein Na 
Di Jaayein To Halala Karne Ki Koi Zaroorat Nahin Hai 

Teesri Talaq Dene Ke Baad Mamla Thoda Alag Ho 
Jaata Hai 

Jab Shauhar Biwi Ke Darmiyan Na Ittefaqi Ho Aur Itni 
Badh Gayi Ho Ke Saath Rehna Mushkil Ho To Talaq Ke 
Raaste Se Baahar Nikla Ja Sakta Hai Lekin Is Ke Liye 
Teen Talaqein Dena Zaroori Nahin Hai Balki Sirf Ek 








Talaq Se Bhi Ye Kaam Ho Sakta Hai Aur Us Mein Soch 
Bichar Karne Ke Liye Waqt Bhi Hota Hai Taaki Ghalati 
Mahsoos Hone Par Ruju Kiya Ja Sake Lekin Teen 
Talaqo Ka Matlab Hai Ke Miya Biwi (Wife And 
Husband) Ke Darmiyan Na Ittefaqi Is Qadr Badh Gayi 
Thi Ke Ab Saath Zindagi Basar Karna Mushkil Nahin 
Balki Namumkin Ho Gaya Tha Yaani Teesri Talaq Dene 
Ki Naubat Bilkul Aakhiri Darja (Last Stage) Hai 

Teen Talaqein Dena Asal Mein Ye Batana Hai Ke Ab 
Hum Kisi Tarah Bhi Saath Nahin Reh Sakte, Paani Sar 
Se Guzar Chuka Hai 

Teesri Talaq De Kar Goya Ye Bata Diya Ke Ab Ittefaq - 
o- Ittehad Ki Koi Surat Hi Baaqi Nahin Hai, Ab Zara 
Ghaur Karein Ke Jab Baat Itni Badh Chuki Thi To Phir 
Teen Talaqo Ke Baad Shauhar Biwi Ek Dusre Ki Taraf 
Wapas Kyun Lautna Chahte Hain? Jis Shauhar Ne Biwi 
Ko Teen Talaqein De Kar Ye Bata Diya Ke Ab Wo Is 
Ke Saath Hargiz Nahin Reh Sakta To Phir Kyun Isi 
Aurat Ko Waapas Chahta Hai? In Baato Ko Madde 
Nazar Rakhein To Zaroor Samajh Aa Jayega Ke Halala 
Ke Kya Fayede Hain 








Auratein Jazbaat (Feelings) Ke Hisaab Se Bahut Narm 
(Sensitive) Hoti Hain Jo Pyaar Se Do Jumle Keh Dene 
Par Apna Sab Kuchh Shauhar Par Qurban Kar Deti Hain 
Aur Yahi Wajah Hai Ke Teen Talagein Milne Ke Baad 
Bhi Thodi Si Muhabbat Dekh Kar Dobara Usi Shauhar 
Ki Taraf Lautne Ke Liye Tayyar Ho Jaati Hain, Ab Aisi 
Haalat Mein Shariat Un Ko Sahih Rasta Dikhati Hai Aur 
Un Ki Zindagi Ke Mustaqpbil (Future) Ko Behtar Banane 
Ke Liye Ek Mauqa Deti Hai Jise Hum Halala Kehte Hain 
Shayad Koi Ye Soche Ke Aakhir Halala Mein Kaun Si 
Bhalayi Hai? Is Se Mustaqbil Ka Kya Talluq Hai? To 
Jaan Lijiye Ke Halale Ki Jo Tasveer Humare Saamne 
Rakhi Gayi Hai Wo Bilkul Ghalat Hai Aur Umooman 
(Generally) Halale Ke Liye Jo Tariqa Apnaya Jaata Hai 
Wo Ghair Sharayi Hai 

Ek Wo Halala Hai Jo Ho Jaata Hai Aur Ek Wo Hai Jo 
Kiya Jaata Hai, Dono Mein Farq Hai 

Jis Aurat Ko Teen Talaqein De Di Gayi Hain, Ab Us 
Aurat Ko Ye Mauqa Diya Ja Raha Hai Ke Wo Kisi Dusre 
Shakhs Se Nikah Kare Aur Ye Nikah Do Chaar Din Ki 
Niyyat Se Na Kare Balki Us Ke Saath Humesha Rehne 
Ki Niyyat Se Kare, Is Mein Koi Zabardasti Nahin Hai Ke 








Fulaan Shakhs Se Hi Nikah Karna Hai Balki Jis Se Raazi 
Ho Nikah Kar Le 

Dusre Shauhar Ke Saath Agar Khush Hai To Usi Ke 
Saath Zindagi Basar Kare, Pehle Waale Ke Paas Waapas 
Aana Koi Zaroori Nahin Hai Aur Agar Dusre Se Talaq 
Ke Baad Aana Chahe To Ab Mana Bhi Nahin Hai, Ye 
Wo Halala Hai Jise Baaz Log Pata Nahin Kya Kya 
Samajhte Hain 

Is Soorat Mein Halala Karna Nahin Padta Balki Ho Jaata 
Hai Aur Ye Bilkul Jaayez Hai Jise Koi Samajhdar Ghalat 
Nahin Keh Sakta 

Ab Ek Surat Ye Hai Ke Teen Talaqein To Ho Gayi Lekin 
Un Ke Chhote Chhote Bachche Hain Aur Dobara Nikah 
Karna Chahte Hain To Koi Shakhs Apni Marzi Se Un 
Miya Biwi Ke Darmiyan Sulah Karaane Aur Un Ka Ghar 
Dobara Basane Ki Niyyat Se Aurat Se Nikah Kare Aur 
Us Mein Halale Ki Shart Bhi Na Rakhi Jaaye Yaani Ye 
Na Kaha Jaaye Ke Nikah Ke Itne Din Baad Talaq De 
Dena Phir Apni Marzi Se Talaq De De To Ye Jaayez Hai 
Balki Dusre Shakhs Ko Miya Biwi Mein Sulah Karaane 
Ka Ajar Bhi Milega 








In Dono Surato Ke Ilawa Ek Teesri Surat Jo Awaam 


Mein Raayij Hai Wo Ye Hai Ke Halala Ke Liye Kisi 
Shakhs Ko Talash Kiya Jaata Hai Phir Use Paise Bhi 
Diye Jaate Hain Aur Halala Ko Dhanda Banane Waale 
Jaahil Qism Ke Log Apni Hawas Ko Poora Karne Ke 
Liye Ye Kaam Karte Hain, Ye Bilkul Najayez Hai Aur 
Rasoolullah #§ Ne Aise Halala Karne Aur Karwane 
Waale Dono Par Lanat Farmayi Hai 

Agarche Halala Ka Ye Tariqa Najayez Wa Gunaah Hai 
Lekin Is Tarah Bhi Halala Ho Jayega, Matlab Ye Ke 
Aurat Apne Pehle Shauhar Ke Liye Halaal Ho Jayegi 

Is Tarah Ke Masail Ki Zyada Malumaat Ke Liye Humein 
Chahiye Ke Ulama Ki Sohbat Ikhteyar Karein Aur 
Kitabo Ka Mutala Karein 


ABDE MUSTAFA 


DUMBA JANNATI YA DUNYAWI? 








Hum Bachpan Se Hi Ye Baat Sunte Aa Rahe Hain Ke 
Jab Hazrate Ibrahim Alaihissalam Ne Apne Bete 
Hazrate Ismayeel Alaihissalam Ko Allah Ta'ala Ki Raah 
Mein Qurban Karne Ke Liye Zibah Karna Chaha To 
Allah Ta'ala Ke Hukm Se Hazrat Jibreel Alaihissalam 
Ek Dumba Le Kar Aaye Aur Hazrate Ismayeel 
Alaihissalam Ki Jagah Wo Dumba Zibah Hua 

Is Waqiye Ko Mukhtalaf Tariqo Se Alfaaz Ki Kami Wa 
Beshi Ke Saath Bayaan Kiya Jaata Hai Lekin Jab Hum 
Kayi Kitabo Mein Is Waqiye Par Ghaur Karenge To 
Zibah Hone Waale Dumbe Ke Baare Mein Kayi 
Sawalaat Zahan Mein Aayenge, Misaal Ke Taur Par 
Kuchh Sawalat Zel Mein Bayaan Kiye Jaate Hain : 

(1) Kya Zibah Hone Waala Dumba Jannati Tha? 

(2) Uska Gosht Kahan Gaya? 

(3) Kitabo Mein Likha Hai Ke Uska Gosht Isliye Nahin 
Pakaya Gaya Kyunki Jannati Cheezo Par Aag Asar 
Nahin Karti To Ab Sawal Ye Paida Hota Hai Ke Hajjaj 
Bin Yusuf Ke Daur Mein Us Jannati Dumbe Ki Seeng 
Mein Aag Kaise Lagi? 








(4) Kayi Kitabo Mein Jab Uske Seeng Ke Jalne Ki 
Sarahat Maujood Hai To Phir Uske Jannati Hone Par 
Harf Aayega Ya Nahin? 

Is Mukhtasar Se Mazmoon Mein Hum Isi Tarah Ke 
Kuchh Sawalo Ke Jawabaat Dalail Ki Raushni Mein 
Dene Ki Koshish Karenge 

Hazrat Allama Mufti Muhammad Ismayeel Husain 
Noorani Likhte Hain Ke Jo Dumba Hazrate Ismayeel 
Alaihissalam Ki Jagah Zibah Hua Tha Wo Kahan Se 
Aaya Tha? Is Baare Mein Mukhtalif Aqwaal Hain, 
Aksar Mufassireen Ki Raaye Ye Hai Ke Wo Dumba 
Jannat Se Utara Gaya Tha, Jaisa Ke Tafseer -e- Khazin, 
Tafseer -e- Baghwi Aur Deegar Tafaseer Mein Maujood 
Hai 

Ab Raha Ye Sawal Ke Us Dumbe Ka Gosht Kahan Gaya 
Ya Kaise Tagseem Hua? To Is Hawale Se Allama Saawi 
Maliki Aur Syed Suleman Jamal Ki Raaye Ye Hai Ke 
Wo Dumba Chunki Jannat Se Utara Gaya Tha Aur 
Jannat Ki Cheezo Par Aag Asar Nahin Karti Isliye Uska 
Gosht Pakaya Nahin Gaya Balki Use Parindo Aur 








Darindo Ne Kha Liya, Allama Saawi Rahimahullah 
Likhte Hain Ke Us Dumbe Ke Ajza Ko Parindo Aur 
Darindo Ne Kha Liya Kyunki Jannat Ki Cheezo Par Aag 
Asar Nahin Karti Aur Allama Syed Suleman Jamal 
Rahimahullah Likhte Hain Ke Ye Baat Saabit Hai Ke 
Jannat Ki Kisi Cheez Par Aag Asar Nahin Karti, Isliye 
Us Dumbe Ka Gosht Pakaya Nahin Gaya Balki Use 
Darindo Aur Parindo Ne Kha Liya 
(s49 3t NE lx) 

Gr 2 X4 28T AG ta E) 
Isi Tarah Hazrat Allama Mufti Muhammad Yunus Raza 
Owaisi Likhte Hain Ke Hazrat Ibrahim Alaihissalam Ne 
Jis Jannati Mendhe Ko Zibah Kiya Uska Gosht Kisne 
Khaya Tha? Is Baare Mein Koi Riwayat Nazar Se Na 
Guzri Albatta Ye Dekha Ke Uske Gosht Ko Parindo Aur 
Darindo Ne Khaya Tha 
Tafseer -e- Saawi Mein Hai Ke Zibah Hone Ke Baad 
Mendhe Ke Gosht Ko Darindo Aur Parindo Ne Kha 
Liya Kyunki Aag Jannati Cheezo Par Asar Nahin Karti 


322/37 Ss) 








Unb gali 301 Pa Pk abab En 
Mazkoora Ibaraat Se Maloom Hua Ke Wo Dumba 
Jannati Tha Aur Isi Wajah Se Uska Gosht Pakaya Nahin 
Gaya Lekin Baat Yahan Khatm Nahin Hoti, Abhi 
Humare Saamne Aur Bhi Kuchh Aqwal Hain Jinse 
Uljhanein Mazeed Badhti Hain, Chunanche : 
Tafseer Ki Kayi Kitabein Maslan Tafseer -e- Kabeer, 
Tafseerat -e- Ahmadiya, Tafseer -e- Tabri, Tafseer Ibne 
Kaseer, Tafseer -e- Qurtubi Aur Tafseer Roohul Bayaan 
Waghaira Mein Sarahatan Is Baat Ka Zikr Hai Ke Us 
Mendhe Ki Seeng Kaaba Shareef Mein Aaweza Thi 
Yahan Tak Ke Hazrat Abdullah Bin Zubair Radiallaho 
Ta'ala Anho Ke Zamane Mein Fitna -e- Hajjaj Bin Yusuf 
Ke Wagqt Kaabe Mein Aag Lagi Aur Wo Seeng Jal Gayi 
Ab Ye Samajh Mein Nahin Aata Ke Jab Us Mendhe Ka 
Gosht Is Wajah Se Nahin Pakaya Gaya Ke Wo Jannati 
Hai Aur Jannati Cheezo Par Aag Asar Nahin Karti To 
Phir Uske Seeng Mein Aag Kaise Lag Gayi Aur Wo 
Kaise Jal Gayi? Ab Ya To Wo Jannati Nahin Aur Agar 
Jannati Hai To Seeng Ka Jalna Mumkin Nahin, Is Gutthi 








Ko Suljhane Ke Liye Ab Hum Mazeed Aqwaal Naqal 
Kar Rahe Hain, Mulahiza Farmayein : 

Fatawa Faqeeh -e- Millat Mein Ek Sawal Hua Ke 
Hazrate Ibrahim Alaihissalam Ne Jis Jannati Mendhe 
Ko Zibah Kiya Tha Use Jaanwaro Ne Kha Liya Aur Uski 
Seeng Kaaba Mein Rakh Di Gayi Jo Kaaba Mein Aag 
Lagne Ki Wajah Se Jal Gayi To Sawal Ye Hai Ke Jab 
Jannati Cheezo Ko Aag Nahin Kha Sakti To Phir Wo 
Seeng Kaise Jal Gayi? 

Jawab Mein Likha Hai Ke Jo Mendha Hazrat Ismayeel 
Alaihissalam Ki Jagah Zibah Hua Uske Baare Mein 
Mufassireen Ka Ikhtelaf Hai 

Baaz Ke Nazdeek Ye Hai Ke Wo Jannat Se Aaya Tha 
Aur Baaz Ke Nazdeek Ye Hai Ke Wo Allah Ki Taraf Se 
Shabbir Pahad Se Utara Gaya Tha Aur Agar Ye Sahih 
Hai Ke Yazeedi Hamle Ke Waqt Uski Seengein Jal Gayi 
Thi To Zaahir Yahi Hai Ke Wo Shabbir Pahad Hi Se 
Aaya Tha 


CHINI AUNA LU 2S 1UA Qr GO: EI) 
Hazrat Allama Mufti Muhammad Waqaruddin Alaihi 
Rehma Se Sawal Hua Ke Zibah Hone Waale Dumbe Ka 








Gosht Kahan Gaya? Aag Utha Kar Le Gayi, Baant Diya 
Gaya Ya Darindo Ne Kha Liya? 
Aapne Jawab Mein Irshad Farmaya Ke Is Baare Mein 
Tafaseer Mein Mukhtalif Aqwal Bayaan Kiye Gaye 
Hain, Is Par To Ittefaq Hai Ke Us Dumbe Ke Seeng 
Khana -e- Kaaba Mein Rakhe Gaye The Aur Huzoor -e- 
Akram & Ki Zaahiri Hayaat Tak Mahfooz The 
Hazrat Abdullah Bin Zubair Radiallaho Ta'ala Anho Ke 
Zamane Mein Hajjaj Bin Yusuf Ne Makke Par Hamla 
Kiya Tha Jisse Khana -e- Kaaba Mein Aag Lag Gayi 
Thi.... To Seengo Ka Kya Hua, Iska Tazkira Nahin Milta 
(Aur) Gosht Ke Mutalliq Zyada Mash'hoor Qaul Ye Hai 
Jise Allama Saawi Ne Apni Tafseer Mein Likha Hai Ke 
Iska Gosht Jaanwar Kha Gaye The 

ILL BG TOP AG abad: EI 
Hazrat Allama Mufti Mufti Khaleel Khan Barkati Se 
Sawal Hua Ke Hazrat Ibrahim Alaihissalam Ne Jis 
Dumbe Ko Zibah Farmaya Tha Uski Khaal Kidhar 
Gayi? 
Jawab Mein Likhte Hain Ke Faqeer Ke Ilm Mein Nahin 
Ke Wo Khaal Kahan Gayi? 








Ga UU e ABK yi EEN 
Mazkoora Tamam Ibaraat Se Bhi Baat Mukammal Taur 
Par Samajh Mein Nahin Aati Lihaza Ab Hum Ek Aakhiri 
Ibarat Ko Naqal Karne Par Iktefa Karte Hain, Is Ibarat 
Ke Baad Hum Koi Tabsira Nahin Karenge 
Hazrat Allama Muhammad Aasim Raza Qadri Se Isi 
Baare Mein Sawal Kiya Gaya To Aapne Tehgeegi 
Jawab Tehreer Farmaya Jiski Tasdeeq Hazrat Allama 
Mufti Qaazi Muhammad Abdur Raheem Bastawi Ne 
Farmayi 
Aap Jawab Mein Likhte Hain Ke Ye Baat To Sahih Hai 
Ke Jannati Cheezo Par Aag Asar Nahin Karti Jaisa Ke 
Allama Saawi Ne Apni Tafseer Mein Likha Hai Aur 
Mendhe Ki Seengo Ke Jalne Ki Sarahat Kutub -e- 
Tafaseer Mein Maujood Hain Maslan Tafseer -e- 
Kabeer, Tafseerat -e- Ahmadiya, Tafseer -e- Tabri, 
Tafseer Ibne Kaseer, Tafseer -e- Qurtubi Aur Tafseer 
Roohul Bayaan Waghaira 
(Mazeed Likhte Hain Ke) Us Mendhe Ke Jannati Hone 
Mein Ikhtelaf Hai Chunanche Ek Riwayat Mein Hai Ke 








Hazrat Ismayeel Alaihissalam Ki Jagah Jo Jaanwar 
Zibah Hua Wo Ek Pahadi Bakra Tha Jo Shabbir Pahad 
Se Utra Tha Aur Yahi Hazrat Ali Radiallaho Ta'ala 
Anho Ka Bhi Qaul Hai To Is Soorat Mein Koi Ikhtelaf 
Nahin Lekin Hazrat Ibne Abbas Wa Allama Sadi Aur 
Deegar Mufassireen Ke Kalaamo Mein Ye Hai Ke Wo 
Jannati Mendha Tha Jise Ba Hukme Ilahi Hazrat 
Jibrayeel Alaihissalam Le Kar Aaye Aur Ye Wahi 
Mendha Tha Jiski Hazrat Adam Alaihissalam Ke Bete 
"Haabil" Ne Qurbani Ki Thi 

Ye Mendha Chalees Saal Tak Jannat Mein Charta Raha 
Aur Phir Hazrat Ismayeel Alaihissalam Ki Jagah Qurban 
Kiya Gaya Magar Isse Iska Fi Nafsihi Jannati Hona 
Saabit Nahin Hota Balki Tafseer -e- Roohul Bayaan Ki 
Riwayat Ke Mutabiq Ye Wahi Mendha Tha Jise Hazrat 
Adam Alaihissalam Ke Bete Ne Bargaah -e- Ilahi Mein 
Pesh Kiya Tha 


(379, 2 ZAI 
In Riwayaat Se Iska Jannati Hona Saabit Nahin Hua To 
Ab Iski Seeng Ka Jalna Dunyawi Cheez Ka Jalna Hua 








Bahar Haal Tafseeri Riwayaat Mukhtalif Hain Oatayi 
Faisla Mushkil Hai 


C103 2% 3913366365364 feb Ab 158: 51) 
ABDE MUSTAFA 


CHAAR NIKAH 

Allah Ta'ala Farmata Hai : 

SIN WA 555 AA EGAS 

(Bis Jb Saal 

"To Un Aurato Se Nikah Karo Jo Tumhein Pasand Ho, 
Do Do Aur Teen Teen Aur Chaar Chaar Phir Agar 
Tumhein Is Baat Ka Dar Ho Ke Tum Insaf Nahin Kar 
Sakoge To Sirf Ek Se Nikah Karo" 
Is Aayat Se Maloom Hua Ke Mard Ke Liye Ek Waqt 
Mein Chaar Aurato Tak Se Nikah Jaayez Hai 
Ye Bhi Maloom Hua Ke Agar Kisi Ko Is Baat Ka Khauf 
Ho Ke Wo Chaar, Teen Ya Do Ke Darmiyan Insaf Nahin 
Kar Sakta To Sirf Ek Hi Nikah Kare 








Yahan Insaf Karne Se Kya Muraad Hai? Yahi Ke Un Ke 
Huqooq Ada Kare, Un Ke Libas, Khane, Rehne Aur 
Raat Ko Saath Rehne Ka Khayal Rakha Jaaye 

Jinhein Dar Hai Ke Wo Insaf Nahin Kar Sakte, Unhein 
Jaane Dein Lekin Jo Is Qaabil Hain Ke Chaar Aurato Ke 
Huqooq Achhi Tarah Ada Kar Sakte Hain Wo Bhi Aaj 
Kal Chahein To Chaar Nikah Nahin Kar Sakte 

Bahut Se Masail Hain, Pehli Biwi Ka Khauf, Biwi Ke 
Ghar Waalo Ka Khauf, Chaar Log Kya Kahenge Is Ka 
Khauf Aur Phir Shaadi Shuda Ko Ladki Dega Kaun.....? 
Ye To Chand Masail Hain Warna Lambi Fehrist Hai 
Chaar Shadiyo Ke Khilaf Baat Karne Waale/Waaliya Is 
Aayat Ko To Pesh Karte/Karti Hain Lekin Jo Insaf Karne 
Par Qadir Hain Unhein Bhi Lapetne Ki Koshish Ki Jaati 
Hai Aur Yahi Wajah Hai Ke Aaj Bahut Kam Log Aise 
Nazar Aate Hain Jin Ki Chaar Biwiya Hain Halanki Insaf 
Karne Waale Kaseer Tadaad Mein Maujood Hain 

Ye Ek Sach Hai Ke Khauf Sirf Insaf Kar Paane Ka Nahin 
Hai Balki Aur Bhi Baatein Hain 


ABDE MUSTAFA 


KYUNKI GHAR ROZ ROZ NAHIN BANTA 








Ghar Banane Mein Log Laakho Karodo Rupay Laga 
Dete Hain Kyunki Ghar Roz Roz Nahin Banta......, 

Aap Ye Na Samjhein Ke Aaj Hum Ghar Banane Ke 
Baare Mein Baat Karenge, Humara Maqsad Kuchh Aur 
Batana Hai 

Sirf Ghar Banana Hi Nahin Balki Har Wo Kaam Jo Roz 
Roz Nahin Hota, Use Hum Behtar Aur Yadgaar Banana 
Chahte Hain 

Ab Shadi Ko Le Lijiye, Hum Ne Samajh Liya Hai Ke 
Shadi Ek Hi Baar Hoti Hai Lihaza Jitna Dimagh Lagaya 
Ja Sakta Hai, Is Mein Laga Diya Jaaye 

Is Ko Behtar Aur Yadgaar Banane Ke Liye Ghar Ki 
Tarah Laakho Rupay Lagane Padte Hain 

Hum Kehna Kya Chahte Use Samajhiye....., 

Agar Shadi Ko Ghar Ki Tarah Khaas Na Kar Ke Aam 
Kar Diya Jaaye To Ise Aasaan Bhi Banaya Ja Sakta Hai, 
Kya Aap Humari Baat Samajh Gaye Ke Hum Kya 
Kehna Chahte Hain? 

Humara Kehna Hai Ke Shadiyo Ko Sirf Ek Baar Na Kar 
Ke Baar Baar Kiya Jaaye, Aap Shayad Phir Humari Baat 
Ko Nahin Samajh Paaye....., Matlab Ye Ke Roz Roz 








Shadiya Ki Jaayein, Aap Phir Humein Ghalat Samajh 
Rahe Hain, Kaise Samjhaya Jaaye Aap Ko.....? 

Seedhi Si Baat Hai Ke Teen Chaar Shadiyo Ka System 
Mil Kar Aam Kiya Jaaye Aur Ise Aasan Bana Diya Jaaye 
Jab Ye Tariqa Aam Hoga To Shadiyo Ko Bhi Aasan 
Kiya Ja Sakega, Jab Ek Mard Teen Chaar Aurato Se 
Nikah Karega To Apne Aap Shadiya Aasan Ho Jayengi 
Ye Shuru Mein Thoda Mushkil To Hai Lekin Shuru'aat 
Ki Ja Sakti Hai 

Agar Humare Muashre Mein Ye Baat Aam Ho Jaaye To 
Bahut Fayeda Hoga 

ABDE MUSTAFA 


BAAQI AURATEIN KAHAN JAAYENGI? 
Aksar Mamalik (Countries) Mein Aurato Ki Sharahe 
Paidaish (Birth Rate) Mardo Se Zyada Hai 
Is Ke Ilawa Jungo'n (Wars) Mein Hazaaro Laakho Mard 
Halaak Ho Jaate Hain Aur Is Tarah Aurato Ki Tadaad 
Mein Mazeed Izafa Ho Jaata Hai 
Agar Har Mard Sirf Ek Aurat Se Nikah Kare To Baaqi 
Auratein Kahan Jaayengi? Un Ki Zindagiyo Ka Kya? 








Kisi Aadaado Shumaar (Statistics) Ko Dekh Kar Agar 
Aap Ko Aisa Lagta Hai Ke Aurato Aur Mardo Ki 
Tadaad Mein Zyada Farg Nahin Hai To Bukhari Shareef 
Ki Is Hadees Par Bhi Ghaur Karein Jis Mein Qurbe 
Qiyamat Ke Mutalliq Bayaan Hua Hai Ke Mard Kam 
Honge Aur Auratein Zyada, Yahan Tak Ke Ek Mard Ki 
Sarparasti Mein 50 Auratein Hongi 


(81:46) 
Ye Maan Lete Hain Ke Abhi Ek Mard Ki Sarparasti 
Mein 50 Auratein Nahin Hain Lekin Jitni Bhi Ham, Un 
Se Nikah Kaun Karega? 
Humare Muashre Mein Dusri Shadi Ka Naam Lena Bhi 
Haraam Ho Chuka Hai To Sawal Phir Apni Jagah Par 
Hai Ke Baaqi Auratein Kahan Jaayengi? 
Ab Ya To Unhein Saari Zindagi Ghar Mein Baithna 
Hoga Jo Fitrat Ke Khilaf Aur Zulm Hai Ya Phir Kisi Ke 
Khawind Ke Saath Najayez Tallugat Qaayim Karne 
Honge Jis Se Apni Dunya Wa Aakhirat To Barbaad 
Hogi Hi Saath Mein Us Khawind Ki Biwi Aur Bachcho 
Ki Zindagi Par Bhi Asaraat Murattab Honge 








Is Ka Ek Hi Hal Hai Ke Chaar Shadiyo Ka Riwaaj Aam 
Kiya Jaaye Aur Jo Log Chaar Biwiyo Mein Insaf Kar 
Sakte Hain Wo Zaroor Chaar Shadiya Karein 


ABDE MUSTAFA 


NAYI LADKI NAYA LADKA 

Ek Nayi Gaadi Hai Aur Ek Purani Yaani Second Hand 
To Zaahir Si Baat Hai Ke Qeemat Mein Bahut Farq 
Hoga Aur Dono Aapas Mein Barabar Nahin Hain Theek 
Isi Tarah Aaj Kal Insano Mein Bhi Naye Aur Purane 
Hote Hain Aur Unhein Humara Samaaj Barabar Nahin 
Samajhta 

Jis Ladke Ki Shadi Ho Chuki Hai Wo Purana Ho Chuka 
Hai, Ab Agar Us Ki Biwi Ka Inteqal Ho Jaaye, Talaq Ho 
Jaaye Ya Wo Dusra Nikah Karna Chahe To Use Nayi 
(Kunwari) Ladki Nahin Milegi Kyunki Wo Purana Ho 
Chuka Hai 

Isi Tarah Ek Ladki Jis Ko Talaq De Di Gayi Hai Ya 
Shauhar Ki Wafat Ho Gayi Hai To Ab Usse Naya 
(Kunwara) Ladka Nikah Nahin Kar Sakta Kyunki 








Humare Samaaj Ke Mutabiq Wo Ladki Purani Ho Chuki 
Hai 

Kehne Ko To Humara Samaaj Padha Likha Hai Lekin 
Soch Jahilo Se Badtar Hai 

Aap Ki Beti Agar Second Hand Ho Gayi Hai To...... 
Pehle Humein Maaf Kijiyega Ke Hum Aisi Zubaan 
Istemal Kar Rahe Hain Lekin Kya Karein Humara 
Samaaj Bahut Padha Likha Hai, To Aap Ki Beti Ke Liye 
Kisi Aise Ladke Ko Talash Karna Hoga Jo Purana Ho 
Kyunki Agar Aap Ne Kisi Naye Ladke Ko Dawat Di To 
Haqeeqat Pata Chalne Par Wo Aap Ki Dawat Aur Pagdi 
Dono Ko Qadmo Tale Raund Dega 

Agar Aap Ko Naya Ladka Mil Bhi Gaya To Qeemat Sun 
Kar Aap Ke Hosh Ud Jayenge Aur Phir Aap Ko Koi 
Purana Ladka Talash Karna Hoga Jo Aap Par Ehsaan 
Kar De 

Agar Ye Naye Purane Waali Ghatya Soch Hum Apne 
Zahno Se Nikal Phenke To Phir Ek Shadi Shuda Ladke 
Ko Kunwari Ladki Dene Mein Koi Takleef Nahin Hogi 
Aur Ek Kunware Ladke Ka Nikah Kisi Bewa Se Karne 
Mein Koi Sharm Mehsoos Nahin Hogi 








Ab Faisla Aap Ko Karna Hai Ke Aap Is Padhe Likhe 
Samaaj Ke Saath Rehna Chahte Hain Ya Jo Sahih Hai 
Us Ke Saath? 


ABDE MUSTAFA 


HUM 2 HUMARE 2 
Ye Naara "Hum 2 Humare 2" Aap Ne Bhi Suna Hoga 
Jis Ka Saaf Matlab Hai Ke Ek Shadi Karo Aur 2 
Bachche, Bas Ban Gayi Khush'haal (Happy) Family......, 
Log Us Shehar Ko Khush'haal Samajh Lete Hain 
Raat Ke Waqt Bhi Jo Jaag Raha Hota Hai 
Kitni Ajeeb Baat Hai Ke Ye Baat Sirf Humari Samajh 
Mein Hi Tashreef Laayi Warna 
Rasool -e- Kareem * Ne Gyarah Aurato Se Nikah 
Farmaya Aur Aap Ki Chaar Baandiya Bhi Thee'n 
Aap # Ki Awlaad -e- Kiraam Ki Tadaad Saat Hai 
Hazrate Adam Alaihissalam Ki Zauja -e- Muhtarma 
Hazrate Hawwa Radiallaho Ta'ala Anha 20 Martaba 


Hamila (Pregnant) Huyee'n Aur Har Hamal Se Do 
Bachcho Ki Paidaish Hoti Thi, Is Tarah 40 Bachche 
Paida Huye Aur Aap Ki Wafat Ke Waqt Insano Ki 
Tadaad (Awlaad Dar Awlaad) Ek Laakh Ho Gayi Thi 








(50874545 7) 
Hazrate Ibrahim Alaihissalam Ki 3 Biwiya Aur 8 
Awlaad Thee'n 


(705 ^ AG £ AA 
Hazrate Ismayeel Alaihissalam Ke 12 Bete Huye 


(705 ^ AG P» 


Hazrate Is'haaq Alaihissalam Ke 2 Bete Mash'hoor Hain 
(6077 26S) 


Hazrate Yaqoob Alaihissalam Ki 3 Biwiya Aur 12 
Awlaad Thee'n 


(231° 1GS PGs) 
Hazrate Yusuf Alaihissalam Ki 1 Biwi Aur 2 Beto Ka 
Zikr Milta Hai 

(G63 26 KNA A) 
Hazrate Loot Alaihissalam Ki 1 Biwi Aur 2 Betiyo Ka 
Zikr Milta Hai 


AW IU 2) 


a 56 








Hazrate Hood Alaihissalam Ke 4 Bete The 
Gatu ag") 


Hazrate Dawood Alaihissalam Ke 19 Bete The Jin Mein 
Hazrate Suleman Alaihissalam Sab Se Chhote Hain 


(300, 491 2 UJ et UIS I) 
Hazrate Suleman Alaihissalam Ki 50 Se Zyada Biwiyo 
Ka Zikr Milta Hai 


(329 Lk) 


Hazrate Ayyub Alaihissalam Ki Awlaad Bahut Zyada 
Thee'n 


(308^ AG A uto ot) 
Hazrate Abu Bakar Siddique Radiallaho Ta'ala Anho Ki 
4 Biwiya'n Aur 6 Awlaad Thee'n 
Hazrate Umar Faruque Radiallaho Ta'ala Anho Ki 10 
Biwiya'n Aur 15 Awlaad Thee'n 
Hazrate Usman Ghani Radiallaho Ta'ala Anho Ki 8 
Biwiya'n Aur 16 Awlaad Thee'n 
Hazrate Ali Radiallaho Ta'ala Anho Ki 9 Biwiya'n Aur 
36 Awlaad Thee'n 








Hazrate Zubair Bin Awwam Radiallaho Ta'ala Anho Ki 
9 Biwiya'n Aur 20 Awlaad Thee'n 

Hazrate Abdur Rahman Bin Auf Radiallaho Ta'ala 
Anho Ki 15 Biwiya'n Aur 28 Awlaad Thee'n 

Imam Hasan Radiallaho Ta'ala Anho Ki 10 Se Zaayid 
Biwiya'n Aur 17 Ya 18 Awlaad Thee'n 

Imam Husain Radiallaho Ta'ala Anho Ki 5 Biwiya'n Aur 
6 Awlaad Thee'n 

Hazrate Talha Bin Obaidullah Ki 15 Awlaad Thee'n 
Hazrate Ameer -e- Muawiya Radiallaho Ta'ala Anho Ki 
4 Biwiya'n Aur 6 Awlaad Thee'n 

Hazrate Saad Bin Abi Waggas Radiallaho Ta'ala Anho 
Ki 11 Biwiya Aur 36 Awlaad Thee'n 

Hazrate Osama Bin Zaid Radiallaho Ta'ala Anho Ki 6 
Biwiya'n Aur 7 Awlaad Thee'n 

Hazrate Abdullah Bin Umar Radiallaho Ta'ala Anho Ki 
Muta'addid Biwiya Aur 16 Awlaad Thee'n 

Hazrate Sayeed Bin Zaid Radiallaho Ta'ala Anho Ki 9 
Biwiya'n Aur 31 Awlaad Thee'n 

Hazrate Muhammad Bin Muslima Radiallaho Ta'ala 
Anho Ki 16 Awlaad Thee'n 








Hazrate Ubaida Bin Al Haaris Radiallaho Ta'ala Anho 
Ki Muta'addid Biwiya'n Aur 10 Awlaad Thee'n 
Hazrate Anas Bin Malik Radiallaho Ta'ala Anho Ki 80 
Se Zyada Awlaad Thee'n 

Hazrate Zaid Bin Harisa Radiallaho Ta'ala Anho Ki 6 
Biwiya'n Aur 3 Awlaad Thee'n 

Hazrate Abbas Radiallaho Ta'ala Anho Ki 3 Biwiya'n 
Aur 10 Awlaad Thee'n 

Hazrate Ameer -e- Hamza Radiallaho Ta'ala Anho Ki 3 
Biwiya'n Aur 4 Awlaad Thee'n 

Hazrate Qais Bin Aasim Radiallaho Ta'ala Anho Ki 32 
Awlaad Thee'n 

Hazrate Haaris Bin Nofel Radiallaho Ta'ala Anho Ki 4 
Biwiya'n Aur 6 Awlaad Thee'n 

Hazrate Hasan Musanna Radiallaho Ta'ala Anho Ki 5 
Biwiya'n Thee'n 

Hazrate Abu Sufyan Bin Haris Radiallaho Ta'ala Anho 
Ki 4 Se Zaayid Biwiya'n Aur 7 Awlaad Thee'n 

Hazrate Maamar Radiallaho Ta'ala Anho Ki 2 Biwiya'n 
Thee'n 

Hazrate Amr Bin Hazam Radiallaho Ta'ala Anho Ki 2 
Biwiya'n Thee'n 








Hazrate Abdullah Bin Amr Radiallaho Ta'ala Anho Ki 
10 Awlaad Thee'n 

Hazrate Nayeem Bin Abdullah Radiallaho Ta'ala Anho 
Ki 2 Biwiya'n Aur 2 Awlaad Thee'n 

Hazrate Aqeel Bin Abi Talib Radiallaho Ta'ala Anho Ki 
5 Biwiya'n Aur 14 Awlaad Thee'n 

Hazrate Khubbab Radiallaho Ta'ala Anho Ki 7 Awlaad 
Thee'n 

Hazrate Abu Umar Qidama Radiallaho Ta'ala Anho Ki 
3 Biwiya'n, 1 Bandi Aur 4 Awlaad Thee'n 

Hazrate Umar Bin Abdul Azeez Rahimahullah Ki 3 
Biwiya'n, 1 Bandi Aur 16 Awlaad Thee'n 

Hazrate Baba Fareed Ganje Shakar Rahimahullah Ki 4 
Biwiya'n Aur 8 Awlaad Thee'n 

Shaykh Bahauddin Zakariya Multani Rahimahullah Ki 
2 Biwiya'n Aur 10 Awlaad Thee'n 

In Ke Ilawa Sahaba -e- Kiraam Mein Beshtar Ne 
Muta'addid Nikah Farmaye 

Ye Hum Do Humare Do Waali Fikr Pehle Na Thi Warna 
Na Jaane Kitne Log Abhi Paida Hi Nahin Hote 

Jo Log Apni Biwi Aur Bachcho Ke Rizq Ke Malik Hain, 
Unhein Chahiye Ke Ye Naara Shauq Se Lagayein Lekin 








Jin Ka Manna Hai Ke Allah Ta'ala Rizq Ata Farmane 
Waala Hai, Unhein Aise Naaro Se Koi Farq Nahin Padta 
ABDE MUSTAFA 


EK HI NIKAH KIJIYE 
Humara Padha Likha Muashra Bilkul Theek Kehta Hai 
Ke Sirf Ek Shadi Karo Taaki Aurat Ke Huqooq (Rights) 
Aur Bachcho Ka Mustaqbil (Future), Dono Salamat 
Rahein 
Aurato Ki Tadaad Zyada Hai To Kya Hua, Sab Ka Hum 
Ne Theka Thodi Le Rakha Hai 
Zyada Se Zyada Kya Hoga? Yahi Na Ke Un Ki Zindagi 
Akele (Single) Kat Jayegi 
Humari Pyari Society Ka Kehna Bilkul Sahih Hai, Is Se 
Zyada Ho Bhi Kya Sakta Hai? Jis Tarah Qaume Loot Ke 
Mardo Ne Aurato Ki Khwahish Poori Karna Chhod 
Diya To Wo Din Dahade Zina Karwati Phirti Thi* Usi 
Tarah Humare Samaaj Ke Padhe Likhe Log Karenge 


(#23312645?) 
Is Se Zyada Kya Hoga Aur Humein Is Se Kya Matlab? 
Hum To Padhe Likhe Hain Na Baagi Sab Bhaad Mein 
Jaayein 








Un Aurato Ka Zyada Se Zyada Ye Hoga Ke Kothe Par 
Jayengi Lekin Humein To Samaaj Ke Beech Rehna Hai 
Bilkul Sahih Kehta Hai Humara Muashra, Is Se Humein 
Ittefaq Karna Chahiye 

Ek Se Zyada Nikah Karne Waale Shahwat Parast Aur 
Ayyash Hote Hain Lihaza Hum Aisa Kaam Hargiz 
Nahin Karenge, Hum Padhe Likhe Log Hain 

Ab Aap Ko Bhi Chahiye Ke Sirf Ek Nikah Karein Aur 
Apni Biwi Ka Achhe Se Khayal Rakhein 

Kya Zaroorat Hai Muashre Ke Khilaf Jaane Ki? Humari 
Society Hi To Humein Buraiyo Se Bachati Hai Lihaza Isi 
Ke Mutabiq Chalna Chahiye 


ABDE MUSTAFA 


SUNO! MAIN DUSRI SHADI KARNE JA RAHA HOON 
Apni Pehli Biwi Se Achanak Ja Kar Ye Kehna Ke 
"Suno! Main Dusri Shadi Karne Ja Raha Hoon" Bilkul 
Musibat Ko Dawat Dene Ke Barabar Hai 

Ye Kehne Ke Baad Kya Hoga? Ye To Pehle Batana 
Mushkil Hai 








Aag Lag Sakti Hai, Panchayat Bhi Baith Sakti Hai Aur 
Kuchh Bhi Ho Sakta Hai 

Ek Shakhs Ne Himmat Juta Kar Panchayat Ke Saamne 
Keh Daala Ke "Haan Main Dusri Shadi Karunga!" Phir 
Hona Kya Tha, Ab Akele Zindagi Kat Rahi Hai, Jo 
Eklauti Biwi Thi Wo Bhi Chhod Kar Chali Gayi 

Jab Muhalle Waalo Ne Ye Manzar Dekha To Jin Ke Bhi 
Dilo Dimagh Mein Kahin Dusri Shadi Ka Khayal Panap 
Raha Tha, Wahin Khatm Ho Gaya 

Aurat Ko Lagta Hai Ke Dusri Biwi Aane Se Pyaar Mein 
Kami Aa Jayegi Lekin Aisa Nahin Hai, Ye Koi Pyaar Ke 
Darmiyan Aane Waali Cheez Nahin Hai Balki Pyaar Ko 
Badhane Waali Cheez Hai 

Ek Se Zyada Biwiya Hone Ka Ek Fayeda Ye Hai Ke Kisi 
Par Zyada Bhaar Nahin Padta 

Ek Biwi Hai, Us Ko Khana Pakana Hai, Kapde Dhone 
Hain, Bartan Saaf Karne Hain, Bachcho Ki Dekh Bhaal 
Karni Hai, Apne Masail Hain Phir Raat Ko Shauhar Ki 
Zaroorat Poori Karni Hai, Itna Bojh Padne Ki Wajah Se 
Auratein Waqt Se Pehle Boodhi Ho Jaati Hain Aur Phir 
Shauhar Ko Bhi Takleefo Ka Saamna Karna Padta Hai 








Chaar Shadiyo Ka Riwaaj Aam Karna Hai To Aurato Ko 
Thoda Support Karna Hoga Aur Is Mein Unhi Ki 
Bhalayi Hai 

Agar Shauhar Ko Rokna Hai To Un Kaamo Se Rokein 
Jin Se Shariat Rokti Hai Aur Jahan Shariat Nahin Rokti 
Wahan Rokna Nuqsan Deh Saabit Hoga 

Is Baare Mein Aurato Ko Zaroor Sochna Chahiye 

OUR OTHER PAMPHLETS 


Azaan -e- Bilal Aur Suraj Ka Nikalna 
Allah Ta'ala Ko Uparwala Ya Allah Miyan Kehna 
Kaisa? 
Gaana Bajana Band Karo, Tum Musalman Ho! 
Shabe Meraj Huzoor Ghause Paak 
Ishqe Majazi 
Shabe Meraj Nalain Arsh Par 
Ghaire Sahaba Mein Radiallaho Ta'ala Anho Ka 
Istemal 
Bahaar -e- Tehreer (Kayi Hisso Mein) 
Mugarrir Kaisa Ho? 
Ikhtelaf Ikhtelaf Ikhtelaf 
Hazrate Owais Qarni Ka Ek Wagiya 
Hazrate Ali Ki Wiladat Kahan Huyi? 
Available in Urdu, Roman Urdu and Hindi 

